stanford-oval/wikipedia huggingface dataset:
אימפריית האור

| --- | --- |
כרזת הסרט
כרזת הסרט
 בימוי:  סם מנדס
 הופק בידי:  פיפה האריס
 תסריט:  סם מנדס
 עריכה:  לי סמית'
 שחקנים ראשיים:  אוליביה קולמן מייקל וורד
 מוזיקה:  טרנט רזנור, אטיקוס רוס
 צילום:  רוג'ר דיקינס
 מדינה:  ארצות הברית ארצות הברית בריטניה בריטניה
 חברת הפקה:  Neal Street Productions 
 חברה מפיצה:  Searchlight Pictures
 הקרנת בכורה:  3 בספטמבר 2022
 משך הקרנה:  115 דקות
 שפת הסרט:  אנגלית
 סוגה:  סרט דרמה, סרט רומנטי 
 הכנסות:  11.4 מיליון דולר
 דף הסרט ב־IMDb
 
בית הקולנוע דרימלנד במרגייט בו צולם הסרט
אימפריית האור (באנגלית: Empire of Light) הוא סרט קולנוע בריטי מסוגת דרמה רומנטית משנת 2022 בכתיבה ובימויו של סם מנדס, עם אוליביה קולמן ומייקל וורד בתפקידים הראשיים.
הסרט צולם בעיר החוף מרגייט במחוז קנט, בבית הקולנוע "דרימלנד מרגייט" הסגור ששופץ והוקם לתחיה לצורכי ההפקה. העלילה היא על הקורה ביחסים של עובדי בית הקולנוע "אמפייר" בשנת 1980 בתקופת שלטונה של מרגרט תאצ'ר עם הפגנות גזעניות של מובטלים וגלוחי ראש.
אוליביה קולמן הייתה מועמדת לפרס גלובוס הזהב לשחקנית הטובה ביותר - סרט דרמה.
סם מנדס זכה בפרס הסרט הטוב ביותר בפסטיבל הסרטים הבין-לאומי בטורונטו והיה מועמד לפרס באפט"א לסרט הבריטי הטוב ביותר.
מייקל וורד היה מועמד לפרס באפט"א לשחקן הטוב ביותר בתפקיד משנה.
הצלם רוג'ר דיקינס היה מועמד לפרס באפט"א לצילום הטוב ביותר.
תקציר העלילה

הילרי סמול (אוליביה קולמן) היא רווקה מבוקרת שעובדת בבית הקולנוע "אמפייר" במרגייט שהיה פעם עם ארבעה אולמות ושניים נסגרו. היא אחראית על העובדים וכפופה למנהל דונלד אליס (קולין פירת') שמטריד אותה מינית וכופה עליה יחסי מין חטופים בחדרו למרות שהוא נשוי לברנדה (שרה סטיוארט).
הילרי סובלת מהפרעה דו-קוטבית ובעבר אושפזה והחלה טיפול בליתיום.
למקום מגיע עובד חדש - סטיבן מאריי (מייקל וורד), צעיר שחור נאה. היא מדריכה אותו בעבודה ומתפתח ביניהם רומן חשאי שמתקיים באחד האולמות הנטושים. הם מבלים על הגג בסילבסטר וצופים במופע זיקוקין די-נור. הם נוסעים לחוף הים. כשסטיבן שואל אותה על עברה, היא נתקפת בזעם והורסת את ארמונות החול שבנו בחוף.
הילרי רואה איך גלוחי ראש מתגרים בסטיבן. הוא מספר לה כי נולד בטובגו ואמו דיליה (טניה מודי) היגרה לבריטניה ועובדת כאחות בבית חולים וכי בעבר הייתה לו חברה בשם רובי (קריסטל קלארק).
אחד העובדים, ניל (טום ברוק) מגלה את קשר האהבה ביניהם ומזהיר את סטיבן על התוצאות הצפויות. סטיבן מנתק את הקשר עם הילרי שמסתגרת בביתה ומפסיקה ליטול ליתיום.
בקולנוע נערכת הצגה בכורה חגיגית לסרט מרכבות האש בנוכחות נכבדי העיר. הילרי מגיעה לפני ההקרנה כשהיא במאניה, עולה על הבמה ופותחת בנאום לקהל. כשדונלד נוזף בה היא מגלה לברנדה ולכל הנוכחים על הקשר המיני שיש לה עם דונלד.
היא מסתגרת בביתה וסטיבן מבקר אותה ונוכח בהתפרצות שוטרים ועובדת סוציאלית (מוניקה דולן) שכופים עליה אשפוז במוסד פסיכיאטרי.
סטיבן ממשיך לעבוד בבית הקולנוע והמקרין נורמן (טובי ג'ונס) מלמד אותו את סודות ההקרנה. הוא חוזר לחברתו רובי והם פוגשים את הילרי שיושבת לבדה על ספסל לאחר שהשתחררה מהאשפוז.
דונלד מוחלף במנהל אחר והילרי חוזרת לעבוד. העובדים עורכים לה מסיבה שנפסקת לאחר שגזענים פורצים את דלתות בית הקולנוע וחובטים קשה בסטיבן עד שמגיעים שוטרים. סטיבן מאושפז חבול בכל גופו והילרי מבקרת אותו וזוכה לתודה מאימו.
סטיבן חוזר לעבודה לשמחת הילרי ונורמן מקרין לה את הסרט שבחר למענה סטיבן - להיות שם.
סטיבן מודיע לה כי נתקבל ללימודי אדריכלות בקיימברידג' והם נפרדים ברגשות מעורבים כשהיא נותנת לו את ספר השירים "High Windows" של פיליפ לרקין.
צוות השחקנים

| שם השחקן/ית | שם הדמות | הערות |
| --- | --- | --- |
| אוליביה קולמן | הילרי סמול | עובדת בקולנוע |
| מייקל וורד | סטיבן מאריי | עובד בקולנוע |
| קולין פירת' | דונלד אליס | מנהל הקולנוע |
| טובי ג'ונס | נורמן | מקרין |
| טום ברוק | ניל | עובד בקולנוע |
| שרה סטיוארט | ברנדה אליס |  |
| רון קוק | מר קוק | מבקר בקולנוע |
| מוניקה דולן | רוזמרי בייטס | עובדת סוציאלית |
| ג'סטין אדוארדס | ג'ים בות' | מנכ"ל העירייה |
| האנה אונסלו | ג'אנין | עובדת בקולנוע |
| טניה מודי | דיליה מאריי | אמא של סטיבן |
| קריסטל קלארק | רובי | חברה של סטיבן |
ג'ים ג'פורדס

ג'יימס מריל "ג'ים" ג'פורדס (באנגלית: James Merrill "Jim" Jeffords‏; 11 במאי 1934 – 18 באוגוסט 2014) היה פוליטיקאי אמריקאי, שכיהן כחבר הקונגרס של ארצות הברית מטעם מדינת ורמונט. על אף שבינואר 1989 ג'פורדס הושבע לתפקידו כסנאטור וכיהן ככזה מטעם המפלגה הרפובליקנית, ב-2001 הודיע על עזיבת והכריז על עצמו כעצמאי שמצביע עם המפלגה הדמוקרטית. ג'פורדס פרש מהסנאט ב-2007. טרם כהונתו בסנאט שימש כחבר בית הנבחרים של ארצות הברית מטעם מחוז הקונגרס הכללי של ורמונט בשנים 1975–1989.
בשנת 2001 עלה ג'פורדס על מוקד תשומת הלב הלאומית כשנטש את שורות המפלגה הרפובליקנית והגדיר עצמו כעצמאי, וחבר לסיעת המפלגה הדמוקרטית בסנאט. המעבר שלו הפך את היוצרות בכך שהדמוקרטים נטלו את הרוב בסנאט מהרפובליקנים, בפעם ראשונה בה החלפת מפלגות של סנאטור הובילה לטריפת הקלפים. במהלך הקריירה שלו בסנאט כיהן ג'פורדס כיושב ראש ועדת הבריאות, החינוך
 העבודה והפנסיונים של הסנאט (אנ'), ובשנת 2005 הודיע על פרישתו לקראת בחירות האמצע ב-2006.
ביוגרפיה > תחילת דרכו

ג'יימס מריל ג'פורדס נולד ברוטלנד שבמדינת ורמונט, בנם של מריון (לבית האוסמן) ואולין מריל ג'פורדס, לימים נשיא בית המשפט העליון של ורמונט. לדברי ג'פרודס, אמו הייתה קרובת משפחתו של האדריכל הצרפתי ז'ורז'-אז'ן אוסמן. ב-1956 סיים את לימודיו התיכוניים ב-1956 באוניברסיטת ייל, וב-1962 היה לבוגר בית הספר הרווארד למשפטים. לאחר שלוש שנים של שירות פעיל בצי ארצות הברית (1956–1959), שירת ג'פורדס בכוחות המילואים של הצי עד שפרש ב-1990 בדרגת קפטן. במהלך 1962 ו-1963 היה עוזר משפטי אצל ארנסט ו. גיבסון, שופט בבית משפט פדרלי עבור מחוז ורמונט, ולאחר מכן התמחה בעריכת דין בעיר הולדתו רוטלנד.
ג'פורדס, שהתגורר שנים רבות בעיר שרובסברי, היה במהלך שנות ה-60 של המאה ה-20 חבר בחבר מושבעים גדול של העיר, סוכן עיירה ומנהל תוכנית בניין עיר, בנוסף כיהן כיו"ר המפלגה הרפובליקנית בעיר. הוא שימש גם כיו"ר מועצת המנהלים לערעורים על מס קנייה. ג'פורדס נישא פעמיים לאליזבת "ליז" דיילי. הפעם הראשונה הייתה ב-1961, ונישואין אלה הסתיימו בגירושים ביוני 1978. עם זאת, ב-26 באוגוסט 1986 נישאו הזוג בשנית. בבוקר 13 באפריל 2007 נפטרה ליז ג'פורדס מסרטן השחלה. לזוג נולדו שני ילדים, לורה ולאונרד, אשר שניהם מתגוררים ועובדים בוושינגטון הבירה.
ביוגרפיה > קריירה מוקדמת וכהונתו בבית הנבחרים

ב-1966 ג'פורדס נבחר לסנאט של מדינת ורמונט. הוסיף לנצח גם בבחירות 1968 לתפקיד התובע הכללי של המדינה. במהלך הבחירות לנשיאות ארצות הברית 1972 היה חבר בחֶבֵר האלקטורים והעניק את קולו למועמדי המפלגה הרפובליקנית, סגן נשיא ארצות הברית לשעבר ריצ'רד ניקסון ומושל מרילנד ספירו אגניו. באותה השנה התמודד למועמדות המפלגה לתפקיד מושל ורמונט אך הפסיד בבחירות המקדימות בידי לות'ר האקט, שכן רבים במפלגה לא ראו בעין יפה את עמדותיו הפוליטיות הליברליות של ג'פורדס בתחום הסביבתנות למשל.
בשנת 1974, לאחר שזכה במועמדות הרפובליקנית בבחירות מקדימות נגד שני יריבים, נבחר ג'פורדס אל המושב היחיד של ורמונט בבית הנבחרים של ארצות הברית, שם כיהן במשך 14 שנה. ג'פורדס היה חבר בוועדת החקלאות ובוועדת החינוך והעבודה, ועם צבירת ותק בקונגרס האמריקאי נהיה לחבר הבכיר מטעם המיעוט הרפובליקני בוועדת החקלאות. ג'פורדס היה הרפובליקני היחיד שהצביע נגד קיצוץ המסים של הנשיא רונלד רייגן. הוא הביע את תמיכתו בזכות להפיל ובזכויות הקהילה הגאה. בנוסף, הוא הוכר כרפובליקני מתון-ליברלי בשל עמדותיו הפרו-סביבתיות ותמיכתו בסיוע הלאומי לאמנות ברחבי המדינה.
ביוגרפיה > עזיבת המפלגה הרפובליקנית

ב-24 במאי 2001 עזב ג'פורדס את המפלגה הרפובליקנית, עמה היה תמיד מזוהה, והכריז על היותו פוליטיקאי עצמאי. ג'פורדס הודיע על החלטה זו במהלך הכרזתו על עזיבת המפלגה הרפובליקנית: ”אוציא את השינוי לפועל ואחבור לדמוקרטים למטרות ארגוניות ברגע שהסיעה [הרפובליקנית בסנאט] תשלח אל הנשיא את הצעת החוק בעניין המסים. הבהרתי לנשיא כי לא אנסה למנוע או להתערב בחתימתו על הצעת החוק.” התנגדותו של ג'פורדס למדיניות הפנים של ממשל ג'ורג' ווקר בוש, כולל חשש מהיקף קיצוץ המיסים של בוש, הניעו את נטישת מפלגתו. החלפת המפלגות של ג'פורדס נגרמה גם בעקבות סירובם של הרפובליקנים בסנאט לממן באופן מלא את "חוק החינוך לאנשים עם מוגבלות". בנאום ההכרזה שלו הצהיר: ”יותר ויותר פעמים אני מוצא עצמי באי-הסכמות עם מפלגגתי [...] אני מבין שאנשים רבים, שמרנים ממני והם, מהווים את המפלגה הרפובליקנית. בהתחשב באופי המשתנה של המפלגה הלאומית, ההתמודדות איתי נהפכה למאבק עבור מנהיגי המפלגה כמו גם מאבק עבורי להתמודד עמם.”
הבחירות לסנאט בשנת 2000 הותירו את הסנאט בפיצול שווה של 50 רפובליקנים מול 50 דמוקרטים, מה שאילץ את שני הצדדים לנהל משא ומתן על הסדר חלוקת-כוח יוצא דופן (אם כי סגן הנשיא הרפובליקני דיק צ'ייני יכול היה לשבור את השוויון מתוקף תפקידו כנשיא הסנאט). לאחר הבחירות, הדמוקרטים חיפשו רפובליקני שיערוק מסיעתו, מה שיעניק לדמוקרטים את השליטה בסנאט. המצליף הדמוקרטי הארי ריד חיזר אחרי ג'פורדס, ג'ון מקיין ולינקולן צ'ייפי כעריקים פוטנציאליים. לאחר שהובטח לו את הישיבה בראשות ועדת הסביבה והעבודות הציבוריות, החליט ג'פורדס לעזוב את המפלגה הרפובליקנית, ובכך ויתר על הישיבה בראשות ועדת העבודה מאז 1997. המעבר של ג'פורדס העניק לדמוקרטים את השליטה בחדר הקונגרס לראשונה מאז הבחירות ב-1994, וג'פורדס הוא הסנאטור היחיד בהיסטוריה של ארצות הברית שהפך את יחסי הכוחות בסנאט באמצעות החלפת מפלגות. עם זאת, ההשפעות לא ארכו זמן רב: כעבור 18 חודשים, לאחר שג'ים טאלנט הרפובליקני זכה בבחירות מיוחדות לסנאט במיזורי והביס את ג'ין קרנהאן, הסנאט חזר לשליטת הרפובליקנים.
ג'פורדס הסכים להצביע עם הדמוקרטים בכל הנושאים הנוהליים אלא אם אישר לו המצליף אחרת, בתמורה למושבי הוועדה שהיו עומדים לרשות ג'פורדס לו היה דמוקרט בכל הקריירה הציבורית שלו. הוא היה חופשי להצביע כרצונו בעניינים מדיניים, אך לרוב לא הצביע עם הדמוקרטים. החלפת המפלגות של ג'פורדס הפך אותו לסנאטור השני ממדינת ורמונט שחבר לדמוקרטים. המושב שאייש ג'פורדס יוצג בידי רפובליקנים שונים ברציפות מאז 1857 עד אשר החליט לפעול כפוליטיקאי עצמאי ב-2001.
ביוגרפיה > לאחר החיים הציבוריים

באפריל 2005, ג'פורדס בן ה-70 הודיע על החלטתו שלא להתמודד לתקופת כהונה רביעית בסנאט ב-2006 באמתלה כי מצבו הבריאותי מעיב על הקריירה הציבורית שלו. ג'פורדס אמר כי מחלת הסרטן שתקפה את רעייתו של והדאגות הבריאותיות גרמו לו להחליט שהגיע הזמן לפרוש. ב-27 בספטמבר 2006 נשא ג'פורדס את נאומו האחרון במליאת הסנאט. נאומי פרידה במליאה כמחווה לסנאטורים פורשים הם מסורת של הסנאט, אך רק סנאטור רפובליקני אחד, צ'אק גראסלי מאיווה, נאם בשבחו של ג'פורדס.
ג'פורדס נפטר ממחלת אלצהיימר ב-18 באוגוסט 2014, בנולווד, מתקן גמלאות סיעודי בוושינגטון הבירה, שם התגורר במשך שמונה שנים. בן 80 היה במותו. הוא נטמן בבית העלמין נורת'אם שבצפון שרובסברי.
הערות שוליים

↑  ברוס ובר, Jim Jeffords, Who Altered Power in Senate, Dies at 80, באתר הניו יורק טיימס, 18 באוגוסט 2014 (באנגלית)
↑  ג'ים ג'פורדס, הווארד קופין ואיוון דיילי, An Independent Man: Adventures of a Public Servant, ניו יורק: simon & schuster, 2003, עמ' 12
↑  Jim Jeffords, באתר NNDB (באנגלית)
↑  ג'ים ג'פורדס, הווארד קופין ואיוון דיילי, An Independent Man: Adventures of a Public Servant, ניו יורק: simon & schuster, 2003, עמ' 291
↑  סם המינגוויי, James Jeffords, ex-senator who broke with GOP, dies, באתר USA Today‏, 18 באוגוסט 2014 (באנגלית)
↑  כריסטין מאי-דוק, James Jeffords dies; ex-senator quit GOP, tipping control of chamber, באתר שיקגו טריביון, 18 באוגוסט 2014 (באנגלית)
↑  מריל ג'פורדס ג'ים ג'פורדס, באתר המדריך הביוגרפי של הקונגרס של ארצות הברית (באנגלית)
↑  ביל קלינטון, Statement on Senate Confirmation of David Satcher as Surgeon General and Assistant Secretary for Health, מאת משרד ההדפסה הממשלתי, 10 בפברואר 1998 (באנגלית)
↑  הלן דיוור, Senate Rejects Test Ban Treaty, באתר וושינגטון פוסט, 14 באוקטובר 1999 (באנגלית)
↑  מרלין סימונס, GOP Senator Pledges Support for Foster: James Jeffords' decision assures surgeon general nominee at least a tie vote on panel. Two other Republicans may also give their backing, באתר לוס אנג'לס טיימס, 4 במאי 1995 (באנגלית)
↑  פול קיין, James Jeffords, 80; Vermont senator who left GOP, באתר הבוסטון גלוב, 19 באוגוסט 2014 (באנגלית)
↑  פול קיין, How Jim Jeffords single-handedly bent the arc of politics, באתר וושינגטון פוסט, 18 באוגוסט 2014 (באנגלית)
↑  טימותי נואה, Did the Democrats Sucker Jim Jeffords?, באתר סלייט, 12 בדצמבר 2001 (באנגלית)
↑  כריסטופר גרף מה-AP‏, Jeffords Leaves Republican Party, באתר וושינגטון פוסט, 24 במאי 2001 (באנגלית)
↑  טד בארט, Former Sen. Jim Jeffords, who left GOP in political drama, dies, באתר CNN‏, 18 באוגוסט 2014 (באנגלית)
↑  בריאן ניילור, Jeffords Decides Not to Seek Fourth Term, באתר NPR‏, 21 באפריל 2005 (באנגלית)
↑  Former Sen. Jim Jeffords dies at 80, באתר CBS News‏, 14 באוגוסט 2014 (באנגלית)
↑  סיובהאם יוז, James Jeffords, Who Shifted Balance of Power in Senate, Dies at 80, באתר וול סטריט ג'ורנל, 14 באוגוסט 2014 (באנגלית)
| --- | --- |
בקרת זהויות :  GND: 124897886  ISNI: 0000 0000 6730 9839  LCCN: n83156626  MusicBrainz: 2583caf4-6ca6-427c-bdb3-e985e5093335  NKC: mzk2005279302  SNAC: w6x10gh2  US Congress: J000072  VIAF: 958669   WorldCat (עם VIAF): 958669 
ג'פורדס לצדו של הסנאטור כריס דוד בפנטגון, מאי 2000
ג'פורדס בחברת הנשיא ביל קלינטון
ג'פורדס עם יתר נציגיה של ורמונט בקונגרס, פטריק לייהי וברני סנדרס
דיוקן רשמי של ג'פורדס על רקע הרוטונדה של הקפיטול
EEG עוברי

EEG עוברי או אלקטרואנצפלוגרפיה עוברית או EEG טרום לידתי כוללת כלי לרישום של תנודות חשמליות הנובעות ממוחו של העובר. רופאים ומדענים משתמשים ב-EEG כדי לזהות ולאפיין פעילות מוחית כמו מצבי שינה, התקפים פוטנציאליים או רמות של תרדמת. EEG לוכד את הפעילות החשמלית בקרבת האלקטרודות. רוב הפעילות החשמלית העצבית נובעת מזרימת הזרם מגופי התא של נוירונים פירמידליים אל הדנדריטים האפיקיים שלהם, אשר הופכים לפולאריים על ידי כניסות של אקסיטטורים מתאי עצב אחרים. כדי להקליט את האותות המדויקים ביותר, מדענים מנסים למזער את המרחק בין האלקטרודת לפעילות העצבית שהם רוצים לזהות. לאור הקושי לחבר אלקטרודות לעובר בתוך הרחם, רופאים ומדענים משתמשים במגוון טכניקות כדי לתעד את פעילות המוח של העובר.
שלוש הטכניקות הנפוצות ביותר לרישום פעילות מוחית חשמלית לפני הלידה כוללות:
הצמדת אלקטרודות ישירות לקרקפת העובר במהלך הסרה כירורגית של העובר
הצמדת אלקטרודות על הבטן או צוואר הרחם של האם כדי לתעד פעילות מהעובר בשליש השלישי
חיבור אלקטרודות לקרקפת של תינוק במהלך הצירים והלידה.
ההקלטה של העובר הצעיר ביותר בוצעה בין 43 ל-45 יום להריון וחשפה כמה תווי EEG שנצפו בילודים.
הִיסטוֹרִיָה

בשנת 1942 תיעד ד"ר לינדסלי את הפעילות החשמלית הראשונה ממוחו של תינוק שטרם נולד כאשר הבחין כי תיעוד חשמלי מבטן התחתונה של אשתו ההרה דומה להקלטות חשמליות מקרקפת של יילוד. להמשך, בשנת 1955, ברנסטין, בורקובסקי ופייס בחנו ותיארו 32 בדיקות EEG עובריות שנרשמו מהבטן האימהית ומצוואר הרחם במהלך הלידה. עם זאת, מכיוון שמדענים לא הצליחו להצמיד את האלקטרודות לקרקפת העובר, קשה היה להשיג הקלטות רציפות. עם המצאת אלקטרודות הנצמדות בואקום, החוקרים יכלו לקבל הקלטות רציפות מאותו מיקום מוחי במהלך ההיריון והלידה. מ-1955 עד 1976, קבוצות מדעיות רבות ביצעו הקלטות EEG מאלקטרודות שהונחו על הבטן האימהית, או שהונחו על צוואר הרחם באמצעות ספקולום, והטכניקות המשיכו להשתפר.
בשנות ה-80, MRI פונקציונלי או מגנטו-אנצפלוגרפיה הפכו לכלי המחקר העיקריים למחקר טרום לידתי של התפתחות המוח האנושי; עם זאת, EEG עוברי נפוץ יותר למטרות מחקר ובמסגרות קליניות לקביעת מצבי השינה אצל העובר, או לבחינה של מצבי מצוקה עוברית.
דפוסי EEG עובריים

אצל ילודים (newborns) בריאים, ניתן לראות שני דפוסים של פעילות חשמלית המתוארים כ"לא רציפה" ו מתחלפת". פעילות חשמלית "לא רציפה" מתארת התפרצויות חדה של פעילות חשמלית ואחריה יופיעו גלים בתדר נמוך; בפעילות "מתחלפת" מתארת התפרצויות חדות ואחריהן יופיעו מרווחי משרעת קצרים. עקבות פעילות מתחלפת נמצאו בקורלציה עם שינה שקטה. בטרימסטר השלישי, עוברים המתפתחים באופן תקין מראים דפוסים מתחלפים ועקבות בלתי רציפים הדומים לאלו הנמדדים בילודים רגילים. מעניין, ככל שפגים מתקדמים בגיל ההריון, כך גדל הסיכוי שהם יציגו גלים בתדר נמוך ויתחקו אחר פעילות חלופית; פעילות לא רציפה הופכת פחותה יותר ככל שהפג מתבגר.
כלים ושיטות > הקלטות מהפסקת הריון כירורגית

בין השנים 1955–1961 ווינסלו בורקובסקי וריצ'רד ברנסטין, רופאים בבית החולים ג'פרסון מדיקל קולג', שימרו זמנית עוברים זעירים שטרם נולדו שהוסרו במהלך הריונות חוץ רחמיים ותועדו ממוחם. הצוות השתמש באלקטרודות מחט כדי לתעד את פעילות המוח ב-3 מילימטרים וסנטימטר אחד מתחת לפני השטח. אלקטרודות אלו חדרו לרקמת הגולגולת, מה שפותר את בעיית ההפרעות החשמליות משרירים סמוכים.
העובר הצעיר ביותר שחקרו בורקובסקי וברנסטין היה בין 43 ל-45 ימים לאחר ההתעברות - אורכו של העובר היה 16 מ"מ בלבד. 45 יום לאחר ההתעברות, המוח כפוף קדימה והוא גדול כמעט כמו כל גוף העובר, מה שמאפשר את ההקלטות העמוקות הללו. האותות החשמליים של העובר בן 45 הימים דמו לדפוסים ה"בלתי רציפים" שנצפו בילודים בריאים, פגים ועוברים בשליש האחרון של ההריון. הרופאים גם צפו בדפוסים שדומים ל"צירי שינה " אצל מבוגרים. המדענים המשיכו לתעד עד שצפו בעקביות בדפוסים של מוות מוחי, שכן העוברים לא יכלו לשרוד מחוץ לרחם.
כלים ושיטות > הקלטות מהבטן האימהית

כדי לתעד את האותות המדויקים ביותר במוח, מדענים מנסים למזער את המרחק בין אלקטרודת ההקלטה לקליפת העובר על ידי שימוש באולטרסאונד כדי להביא את האלקטרודות על הבטן האימהית קרוב ככל האפשר לראש העובר. ה-EEG המקורי של העובר הגיע מהקלטות דרך הבטן האימהית. עם זאת, פעילות חשמלית מהלב, שרירי הבטן והרחם של האם יוצרות כולן הפרעות ו"רעשים" בהקלטת ה-EEG של העובר. הפרעה היא פעילות חשמלית שזוהתה על ידי ה-EEG שמגיעה מקור שהמדען לא התכוון למדוד. למשל, השרירים יוצרים פעילות חשמלית בטווח של 20-100 הרץ, ודופן הרחם יוצר פעילות של גל איטי וגל מהיר הקשורה ללחץ התוך רחמי. יתר על כן, פעימות הלב האימהית נראות באופן דומיננטי בהקלטות ויש לסנן אותן באמצעות מחשב, בכלים אלגוריתמיים.
הקלטות מהבטן או צוואר הרחם של האם יש פחות מ-5 ס"מ של רקמה בין עור האם לקליפת העובר. גל איטי טיפוסי אנושי הוא משרעת של 100–500 mV, אך חוזק המתח יורד בריבוע המרחק בין הפעילות העצבית לאלקטרודת ההקלטה. אפילו עם טכניקות מודרניות, מדענים עדיין מתקשים לזהות פעילות מוחית של העובר מחוץ לרחם.
כלים ושיטות > הקלטות מהקרקפת במהלך הצירים

רופאים יכולים להקליט בבטחה EEG מהעובר ללא הפרעה מדופק האימהי ושרירי הרחם על ידי הצמדת אלקטרודות הנצמדות בואקום לקרקפת של העובר במהלך הצירים והלידה. אלקטרודות אלו מוחזקות במקומן באמצעות ואקום וניתן להדביק אותן ברגע שקרום ההיריון נפתח וצוואר הרחם של האם מורחב ל-3 ס"מ. היתרון של אלקטרודות ואקום הוא בכך שהן מספקות הקלטות רציפות מאותו מיקום במוח העובר, זאת בניגוד להקלטות המתקבלות בבדיקה על הבטן האימהית.
הן לפני הלידה והן במהלך הלידה, ניתן לראות דפוסים מתחלף ב-EEG של העובר. דפוס מתחלף נמצא בקורלציה עם שינה שקטה אצל תינוקות שזה עתה נולדו. במהלך שנת REM פעילה, הקלטות EEG מהעובר מציגות בעיקר פעילות מהירה במתח נמוך. במהלך שינה שקטה שאינה REM, הקלטות EEG מהעובר מראות בעיקר פעילות איטית במתח גבוה. למרבה הפלא, העובר מבלה את רוב זמן בצירים והלידה בשינה.
הערות שוליים

1 2 3 4 5  Borkowski, Winslow J.; Bernstine, Richard L. (1955-05-01). "Electroencephalography of the Fetus". Neurology (באנגלית). 5 (5): 362–5. doi:10.1212/WNL.5.5.362. ISSN 0028-3878. PMID 14370391.
1 2  Lindsley, Donald B. (1942). "Heart and Brain Potentials of Human Fetuses in Utero". The American Journal of Psychology. 55 (3): 412–416. doi:10.2307/1417473. JSTOR 1417473.
↑  Bernstine, Richard L.; Borkowski, Winslow J.; Price, A.H. (1955). "Prenatal fetal electroencephalography". American Journal of Obstetrics and Gynecology. 70 (3): 623–630. doi:10.1016/0002-9378(55)90357-4. ISSN 0002-9378. PMID 13238507.
↑  Anderson, Amy L.; Thomason, Moriah E. (2013). "Functional plasticity before the cradle: A review of neural functional imaging in the human fetus". Neuroscience & Biobehavioral Reviews. 37 (9): 2220–2232. doi:10.1016/j.neubiorev.2013.03.013. ISSN 0149-7634. PMID 23542738.
1 2 3  Qureshi, Adnan I.; Miran, Muhammad Shah; Li, Shijing; Jiang, Meijing (2016). "Ultrasound-Guided Second Trimester Fetal Electroencephalography in Two Pregnant Volunteers: A Technical Note". Journal of Vascular and Interventional Neurology. 9 (1): 60–65. ISSN 1941-5893. PMC 4925756. PMID 27403226.
1 2 3  Rosen, M. G.; Scibetta, J. J.; Hochberg, C. J. (1970). "Human fetal electroencephalogram. 3. Pattern changes in presence of fetal heart rate alterations and after use of maternal medications". Obstetrics and Gynecology. 36 (1): 132–140. ISSN 0029-7844. PMID 5422079.
1 2 3  Thaler, Israel; Boldes, Raphael; Timor-Tritsch, Ilan (2000). "Real-Time Spectral Analysis of the Fetal EEG: A New Approach to Monitoring Sleep States and Fetal Condition during Labor". Pediatric Research (באנגלית). 48 (3): 340–345. doi:10.1203/00006450-200009000-00013. ISSN 0031-3998. PMID 10960500.
1 2  Bernstine, Richard Lee (1961). Fetal electrocardiography and electroencephalography. Thomas. pp. 63–69.
↑  Urigüen, Jose Antonio; Garcia-Zapirain, Begoña (2015-04-02). "EEG artifact removal—state-of-the-art and guidelines". Journal of Neural Engineering. 12 (3): 031001. Bibcode:2015JNEng..12c1001U. doi:10.1088/1741-2560/12/3/031001. ISSN 1741-2560. PMID 25834104.
↑  Devedeux, Dominique; Marque, Catherine; Mansour, Souheil; Germain, Guy; Duchêne, Jacques (1993). "Uterine electromyography: A critical review". American Journal of Obstetrics and Gynecology. 169 (6): 1636–1653. doi:10.1016/0002-9378(93)90456-s. ISSN 0002-9378. PMID 8267082.
↑  Campbell, Ian G. (2009). "EEG Recording and Analysis for Sleep Research". Current Protocols in Neuroscience (באנגלית). 49 (1): 10.2.1–10.2.19. doi:10.1002/0471142301.ns1002s49. ISSN 1934-8584. PMC 2824445. PMID 19802813.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
YouPorn

| --- | --- |


 סוג:  אתר וידאו פורנוגרפי 
 תקופת הפעילות:  אוגוסט 2006 – הווה (כ־18 שנים)
 בעלות:  MindGeek
 שירותים עיקריים:  שיתוף סרטים פורנוגרפים
 הרשמה:  אופציונלית
 
YouPorn הוא אתר שיתוף וידאו פורנוגרפי חינמי ואחד מ-100 האתרים הנצפים ביותר בעולם. מאז הקמתו ב-2006, הפך לאתר הפורנוגרפי הנצפה ביותר ברחבי העולם. בפברואר 2013, הגיע למקום ה-83 ברשימת האתרים הפופולריים ביותר ולאתר הפורנוגרפי החמישי ברשימה. בכך הוא עבר אתרים רבים ובהם xHamster, XVideos, Pornhub ואתר מצלמות הרשת LiveJasmin.
האתר חופשי לשימוש ומקבל את מימונו מפרסומות, עם מחזור שנתי של 120,000 דולר ב-2007.
היסטוריה

כתובת האתר נרשמה בדצמבר 2005. האתר מצהיר כי בעליו הם חברת "Midstream Media International N.V" שמושבה הוא בוילמסטאד, קוראסאו בסמוך לוונצואלה. מיקום החברה הוצע בעיתונות בגרמניה והחברה משכירה חוות שרתים בטקסס.
ב-2011 נרכשה החברה על ידי תאגיד MindGeek שמחזיק בבעלות על מספר אתרים פורנוגרפיים מצליחים נוספים ובהם Pornhub,‏Xtube, RedTube ו-SpankWire.
בשנת 2012, דיווח בלוג הטכנולוגיה ExtremeTech כי YouPorn מעביר בממוצע 950 טרה-בייט ביום, שגדלו מ-3 טרה-בייט בשנת 2006.
ביקורת

בשל אופן פעילותו השנוי במחלוקת, זכה האתר לביקורות על תוכנו. בין השאר, הועלו טענות לגבי היכולת לוודא את גיל המשתתפים בסרטונים, אפשרות שסרטונים המוגנים זכויות יוצרים מועלים ללא כל פיקוח וצילום קלטות סקס המועלות ללא אישור כלל המשתתפים בהן.
האתר זכה לביקורות תומכות בשל הצגת פורנו חובבים (אנ') בהם נראים זוגות חובבים המקיימים יחסי מין שגרתיים, זאת בניגוד לסרטונים המקצועיים המוצגים באתרים האחרים.
האתר נחסם בגרמניה בעקבות החוקים המקומיים שלא מאפשרים העלאת פורנוגרפיה ללא מערכת המאפשרת לוודא את גיל המשתתפים. בעקבות פניית גוף ממשלתי מפקח, חסמה גוגל גרמניה את תוצאות החיפוש לאתר.
בשנת 2008, נחסם האתר בסינגפור ובשנת 2009 גם בסרי לנקה.
החברה תומכת בקבוצת הספורט האלקטרוני "Team YP".
הערות שוליים

↑  "Special Report with Brit Hume." Broadcast: November 21, 2007
↑  "Alexa Global 500". Alexa Internet, Inc., an Amazon company. נבדק ב-7 בפברואר 2013. {{cite web}}:  (עזרה)
↑  Obscene Losses, Portfolio, October 15, 2007
↑  Warum zeigen immer mehr Menschen ihre privaten Sexfilme im Internet? (אורכב 25.08.2007 בארכיון Wayback Machine), Bild.de, November 14, 2006. (בגרמנית)
↑  YouPorn.com Hit With 'History-Sniffing' Lawsuit, XBIZ, December 6, 2010
1 2  Porn 2.0, and Its Victims, The Tyee, July 6, 2007
↑  O'Connor, Maureen (ביוני 2017). "Pornhub is the Kinsey Report of our Time". New York Magazine: 30–39. {{cite journal}}:  (עזרה)
↑  .Manwin Acquires YouPorn.com – AVN ID, created October 20, 2007
↑  "Just how big are porn sites?". extremetech.com. 4 באפריל 2012. נבדק ב-16 ביוני 2017. {{cite web}}:  (עזרה)
↑  Bild.de verursacht Pornowelle, November 15, 2006 (בגרמנית)
↑  Moran, Caitlin (24 בספטמבר 2007). "A good role model for the sexually naive". The Times. אורכב מ-המקור ב-4 ביוני 2011. {{cite web}}:  (עזרה)
↑  Search results for "youporn" on google.de delivering many comments from blogs
↑  "German regulatory body reported illegal material — Chilling Effects Clearinghouse". Chillingeffects.org. נבדק ב-8 בדצמבר 2010. {{cite web}}:  (עזרה)
↑  Singapore bans two porn websites in symbolic move, Reuters, May 23, 2008
↑  Sri Lankan court blocks porn websites, India Express, July 25, 2009
↑  Sri Lanka court blocks porn websites (אורכב 03.10.2009 בארכיון Wayback Machine), Brisbane Times, Australia, July 25, 2009
↑  Morris, Chris (3 בדצמבר 2014). "Porn company to be official sponsor of eSports team". CNBC (באנגלית). נבדק ב-22 ביוני 2019. {{cite news}}:  (עזרה)
↑  Plunkett, Luke (3 בדצמבר 2014). "YouPorn Now Has An eSports Team". Kotaku. נבדק ב-22 ביוני 2019. {{cite news}}:  (עזרה)
↑  McWhertor, Michael (3 בדצמבר 2014). "YouPorn has found its eSports team, will compete in Dota 2 tournament this weekend". Polygon. נבדק ב-5 בדצמבר 2014. {{cite web}}:  (עזרה)